Die wêreld in foto’s – 30 Julie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Te midde van die Covid-19-pandemie het België strenger maatreëls vir afstandhandhawing aangekondig in ŉ poging om ŉ landwye afsonderingstydperk te vermy. Dít volg ná koronavirusgevalle in België die hoogte in geskiet het. Brussel se plaaslike owerhede het die gewilde Midi-kermis, wat jaarliks in die somer plaasvind, gekanselleer ná hierdie aankondiging. ŉ Naambord word gedemonteer te midde van nuwe afstandregulasies. (Foto: Francisco Seco, AP) ŉ Werker dra die naambord van ŉ wipwaentjie by die Midi-kermis in België. (Foto: Francisco Seco, AP) Nog ŉ kermisstaanplek word opgepak in Brussel. (Foto: Francisco Seco, AP) Werkers haal ŉ tuimeltrein uitmekaar. (Foto: Francisco Seco, AP) ŉ Werker demonteer ŉ wipwaentjie by die Midi-kermis in Brussel. (Foto: Francisco Seco, AP)